8 सवाल पूछे; कहा- अगर आप न चलो तो पूरा देश रुक जाएगा
इंडियन नेशनल कांग्रेस के राष्ट्रीय अध्यक्ष रह चुके राहुल गांधी की ट्रक यात्रा इन दिनों खूब चर्चा में है। दिल्ली से चंडीगढ़ के बीच 60 किलोमीटर की ट्रक यात्रा में उनकी ड्राइवरों से काफी बात हुई। एक ढाबे में चाय के दौरान उन्होंने ड्राइवरों से 8 सवाल पूछे।
राहुल गांधी की ट्रक यात्रा इन दिनों खूब चर्चा में है। बीते दिनों मुरथल से चंडीगढ़ के बीच 50 किलोमीटर की ट्रक यात्रा में उनकी ड्राइवरों से काफी बात हुई। एक ढाबे में चाय पीते-पीते उन्होंने ड्राइवरों से 8 सवाल पूछे। सभी सवालों के जवाब मिलने के बाद उन्होंने ट्रक में यात्रा की इच्छा जताई। इसके बाद वह ट्रक में सवार होकर चंडीगढ़ पहुंचे।
ट्रक यात्रा के दौरान उन्होंने ड्राइवरों से कहा कि यदि आप न चलो तो पूरा देश रुक जाएगा।
राहुल के साथ ड्राइवरों की बातचीत 
राहुल: कैसे आए इस काम में?
जवाब: सर घर चलाने के लिए आया हूं।
राहुल: एक महीने में कितना कमा लेते हो, ऑफ कितने मिलते हैं?
जवाब: सर हमें 10 हजार रुपए मिलता है, 24 घंटे की ड्यूटी है।
राहुल: एक्सीडेंट होता है तो बीमा होता है या नहीं होता है?
जवाब: नहीं, हमारा कोई बीमा नहीं होता है।
राहुल: एक ड्राइवर कितने साल ट्रक चलाता है?
जवाब: लगभग 20 साल तक ही हम ड्राइवरी कर पाते हैं, नौकरी का भी भरोसा नहीं, कभी निकाल सकते हैं।
राहुल: आपके बिना कुछ चले न, देश नहीं चल सकता आपके बिना।
जवाब: लॉकडाउन में हम दवाइयां ढो रहे थे।
राहुल: सरकार यदि आपके लिए कुछ करे तो क्या करना चाहिए?
जवाब: सर ये करना चाहिए कि हमारा भी ड्यूटी टाइम होना चाहिए, 12 घंटे की ड्यूटी हो, एक साइड आराम मिलना चाहिए।
राहुल: अगर आपका माल है, जो चोरी हो जाता है फिर क्या होता है?
जवाब: चोरी हो जाने पर हमें बहुत परेशानी होती है। मालिक हमारी दिहाड़ी से ही पैसे काटता है। पुलिस भी हमें तंग करती है।
राहुल: मतलब रिस्क रहता है। आप कहां जा रहे हो?
जवाब: हम चंडीगढ़ से शिमला जा रहे हैं।
राहुल: मैं चलूं, कोई दिक्कत तो नहीं होगी।
जवाब: हां साहब चलिए।
राहुल: पक्का, चलो फिर चलते हैं।
इसके बाद राहुल गांधी ट्रक में सवार होकर यात्रा शुरू करते हैं।
देखिए राहुल गांधी की ट्रक यात्रा से जुड़ी तस्वीरें...
राहुल की अंबाला से चंडीगढ़ तक ट्रक यात्रा:50 किमी के सफर में ड्राइवर के पास बैठे, बातचीत की; सोनिया से मिलने शिमला गए हैं
कांग्रेस नेता राहुल गांधी ने सोमवार रात अंबाला से चंडीगढ़ का 50 किमी का सफर ट्रक से तय किया। दरअसल, वे दोपहर को दिल्ली से शिमला के लिए कार से निकले थे। पार्टी कार्यकर्ताओं ने बताया कि राहुल ने इस दौरान ट्रक ड्राइवरों से बात की और उनकी समस्याएं भी सुनीं। (पूरी खबर पढ़ें)